เข้าปั๊มด่วน! OR-BCP ขึ้นราคาเบนซิน-แก๊สโซฮอล์-พรีเมี่ยมดีเซล B7 ลิตรละ 80 สต. พรุ่งนี้
แวะปั๊มก่อน! OR-BCP ปรับขึ้นราคากลุ่มเบนซิน-แก๊สโซฮอล์ รวมถึงราคาพรีเมี่ยมดีเซล B7 ลิตรละ 80 สต. นอกนั้นคงเดิม มีผลพรุ่งนี้

OR-BCP ปรับขึ้นราคากลุ่มเบนซิน-แก๊สโซฮอล์ รวมถึงราคาพรีเมี่ยมดีเซล B7 ลิตรละ 80 สต. นอกนั้นคงเดิม มีผลพรุ่งนี้
1 ส.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับเพิ่มราคาขายปลีกน้ำมันกลุ่มเบนซินและแก๊สโซฮอล์ทุกชนิดขึ้น 0.80 บาท/ลิตร และโออาร์ปรับราคาพรีเมี่ยมดีเซล B7 เพิ่มขึ้น 0.80 บาท/ลิตร นอกนั้นคงเดิม มีผลตั้งแต่วันพรุ่งนี้ (2 ส.ค.65) เวลา 05:00 น. เป็นต้นไป
ทั้งนี้ ส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของ PTT Station อยู่ที่ลิตรละ 46.06 บาท แก๊สโซฮอล์ 95 ลิตรละ 37.85 บาท, แก๊สโซฮอล์ 91 ลิตรละ 37.58 บาท, E20 ลิตรละ 36.74 บาท, E85 ลิตรละ 33.34 บาท ขณะที่ดีเซล B7 อยู่ที่ลิตรละ 34.94 บาท, B10 ลิตรละ 34.94 บาท และ B20 ลิตรละ 34.94 บาท
